Hipersociedad inminente — marcvidal.net
Newer PostInvertir en la Era CeroOlder Post¿Y si te sale mal? ‘Ystervrou’ sterf ná gewapende roof | Maroela Media
Wilma Greeff, ŉ noodhulpbeampte van die plaaslike buurtwag, die Sundra Rietkol Bulldogs, was van die eerste noodhulpbeamptes op die toneel.
Sy het aan Maroela Media gesê Coombe en Pringle is glo in hul veiligheidsvoertuig deur drie voertuie – ŉ Volvo, ŉ bakkie en ŉ Mercedes Benz – agtervolg en omstreeks 10:00 in Tweede Laan deur die voertuie tot stilstand gedwing.
ŉ Onbekende hoeveelheid mans het op die veiligheidsbeamptes losgebrand en nagenoeg 44 skote is afgevuur.
“Die vrou is met een skoot in die passasierskant van die veiligheidsmotor aangetref. Die man is vyf keer geskiet en het buite die voertuig rondgeloop toe ons daar aankom,” het Greeff gesê. Sy het gesê Coombe kon glo daarin slaag om twee van die aanvallers met sy vuurwapen te wond. Die gewondes se medepligtiges het hulle op die agterkant van die bakkie gelaai voordat hulle van die toneel weggejaag het. Dis is nog nie duidelik of die groep kon slaag om enigiets tydens die voorval te roof nie.
Die noodhulpwerkers en paramedici van verskeie nooddienste het Coombe en Pringle op die toneel gestabiliseer en na ŉ hospitaal geneem vir verdere behandeling. Pringle het in die Life The Glenwood-hospitaal in Benoni aan haar beserings beswyk.
Die polisie en buurtwag het ŉ spoor van die Volvo gevolg, maar later verloor. Die verdagtes is steeds soek.
Greeff het namens haar man, Hennie Greeff, die buurtwag se voorsitter, paramedici van die Bernice Samuel-staatshospitaal in Delmas, Medlife en ER24 bedank. Hulle het ook hul dank uitgespreek teenoor die Sundra-polisie wat spoedig op die toneel was, asook alle buurtwaglede wat na die verdagtes help soek het.
Die buurtwag het hul innige simpatie met Pringle se familie, vriende en kollegas betuig en Coombe ŉ spoedige herstel toegewens.
Gemeenskapslede beskryf Pringle as ŉ “ystervrou” wat “ongelooflik lojaal” en “uitmuntend en toegewyd” was in haar werk.
Bestuur van die beamptes se veiligheidsmaatskappy was nie dadelik vir kommentaar beskikbaar nie. Die maatskappy het die voorval op hul Facebook-blad bevestig.
“Dit is met groot hartseer dat ons almal meedeel dat ons afskeid neem van Rina Pringle wat vroeër vandag [Dinsdag] noodlottig gewond is tydens ŉ gewapende roof. Joseph Coombe is tans in die hospitaal en word behandel vir skietwonde. Sy toestand is ernstig maar stabiel. Ons meegevoel gaan saam met Rina se familie in hierdie moeilike tyd. Dankie vir almal se ondersteuning en bemoediging.”
So hartseer. Sterkte aan almal betrokke. Familie en kollegas.
Hoekom word die feite nie reg gegee nie??
Wat is die moontlike motief agter so ‘n sinnelose skittery? Waarom onskuldige mense vermoor???
Ek hoop al die skuldiges word gevang. Hulle moet uitgesorteer word aan haar of hulle families sodat hulle reg en geregtigheid self kan laat geskiet.
Dit is voorwaar baie hartseer, se die oggend good bye vir jou geliefdes en jy weet nie of jy hulle weer vanaand gaan sien, Baie sterkte vir die familie , vriende en kollegas, mag Jesus julle styf vashou en versterk in hierdie bitter hartseer tyd en mag geregtigheid geskied. Ek bid ook vir spoedige herstel vir Joseph ,5 keer geskiet!!! dit kan net n’ miracle wees.
My broer was deel van die buurtwag en ek kan net dankie se vir almal wat gehelp het. Simpatie aan die familie van die oorledene. Sundra en Rietkol se buurtwag was baie braaf.